SPOJENÁ ŠKOLA – Základná umelecká škola

MOŠOVCE

*HODNOTENIE v ZUŠ Mošovce*

na konci školského roka 2019/2020

V zmysle odporúčaní MŠVVaŠ SR Vás informujeme o hodnotení žiakov ZUŠ v Mošovciach v čase vyhlásenej mimoriadnej situácie a na konci školského roka 2019/2020. Vyhodnocovaní edukácie budú podmieňovať:

*Základné princípy* hodnotenia žiakov, ktoré akceptujeme v procese edukácie a hodnotenia výkonov:

* **zabezpečenie spravodlivosti** pri hodnotení každého žiaka **rešpektovaním individuálnych podmienok** na domácu prípravu a dištančné vzdelávanie,
* sústredenie pozornosti na **poskytovanie spätnej väzby**,
* **motivácia a povzbudzovanie** jednotlivých výkonov žiakov individuálnym prístupom,
* **akceptácia jedinečnosti podmienok** žiakov na vzdelávanie.

*Zásady hodnotenia*

* Priebežné hodnotenie má
  1. charakter konštruktívnej spätnej väzby poskytovanej žiakom počas procesu učenia sa
  2. motivačný charakter, založený na pomenovaní chýb žiaka a návrhu, ako ich odstrániť
  3. značne individualizovaný charakter, zohľadňuje socioekonomické prostredie, v ktorom žiak vyrastá, jeho vekové a individuálne osobitosti a prihliada na momentálnu psychickú a fyzickú disponovanosť žiaka
* **Pri priebežnom hodnotení a záverečnom hodnotení sa prihliada** predovšetkým na osobitosti, **možnosti a individuálne podmienky na domácu prípravu** žiaka počas mimoriadneho prerušenia školského vyučovania v školách.
* Pri priebežnom hodnotení a záverečnom hodnotení budeme **zohľadňovať aj sebahodnotenie žiaka.**
* Každý vyučujúci **kontaktuje individuálne každého žiaka**, s ktorým dohodne spôsob vyučovania – zadávania úloh a priebežného vyhodnocovania práce žiaka.
* **On-line vyučovanie** môže prebiehať prostredníctvom video projekcie, zadávaním dištančných úloh prostredníctvom mailu a sociálnych sietí, telefonicky alebo iným spôsobom, ktorý vychádza z možností žiaka a prostredia, v ktorom žije.

*Získané podklady k hodnoteniu* **prostredníctvom**

1. **online vyučovania**,
2. **portfólií žiackych prác**,
3. rozhovorov so žiakmi,
4. príp. konzultácií  so zákonnými zástupcami.

Podkladmi môžu byť

* žiacke nahrávky, videozáznamy prezentácie nácviku umeleckej činnosti a tvorivej práce
* prezentácie v inej forme ako video
* projekty
* vypracované zadané úlohy na PL, v inej podobe
* samostatné praktické práce – umelecké dielka - spracované žiakmi počas domácej prípravy s prihliadnutím na individuálne podmienky každého žiaka
* malé kolekcie zbierok
* návrhy umeleckých prác
* zaznamenané postupy umeleckej práce
* realizácia vlastných umeleckých nápadov a ďalšie.

Pokiaľ si pedagóg nebude istý veľmi dobrým výsledkom žiakov, nebude realizovať pre získanie podkladov k hodnoteniu testy a písomné skúšky v rôznych podobách. V čase mimoriadnej situácie je **zrušená povinnosť realizovať písomné práce vyplývajúce z výkonového štandardu** štátneho vzdelávacieho programu pre základné umelecké školy. Po obnovení školského vyučovania v školách sa písomné a ústne skúšanie nebude realizovať najmenej tri týždne od nástupu žiakov do základnej umeleckej školy.

*UKONČENIE STUPŇA VZDELANIA v školskom roku 2019/2020*

V školskom roku 2019/2020 sa na základných umeleckých školách vykonáva **záverečná skúška** **administratívne**.  
  
*Administratívne vykonanie záverečnej skúšky sa uskutočňuje nasledovne:*

* **Hodnotenie v jednotlivých častiach príslušnej skúšky** sa získa **ako aritmetický priemer** **známok zo skupiny príbuzných vyučovacích predmetov**. Do aritmetického priemeru známok sa započítajú koncoročné známky zo všetkých ročníkov príslušného druhu a stupňa štúdia a polročné známky z posledných dvoch ročníkov príslušného druhu a stupňa štúdia.  (teda
* 1. ročník – koncoročné, 2. ročník – koncoročné; 3. ročník – polročné aj koncoročné; 4. ročník – polročné....)
* *Aritmetický priemer* známok *sa zaokrúhľuje* na celé číslo, pričom
  1. 1,5 sa zaokrúhľuje na 1;
  2. 2,5 sa zaokrúhľuje na 2;
  3. 3,5 sa zaokrúhľuje na 3.
* Aritmetický priemer s desatinnou časťou do 0,50 sa zaokrúhľuje na celé číslo smerom nadol a nad 0,50 sa zaokrúhľuje na celé číslo smerom nahor.
* Aritmetický priemer a výslednú známku v jednotlivých častiach záverečnej  skúšky budú kontrolovať dvaja členovia komisie a bude ho **schvaľovať predseda komisie do 29. mája 2020**.

POSTUP DO VYŠŠIEHO ROČNÍKA v čase mimoriadnej situácie

1. V čase mimoriadnej situácie **nemôže byť žiak zo žiadneho vyučovacieho predmetu hodnotený stupňom prospechu neuspokojivý,** t.j. nemôže opakovať ročník okrem prípadov uvedených v nasledujúcom bode 2..
2. V čase mimoriadnej situácie žiaci prvého stupňa základného štúdia a druhého stupňa základného štúdia, ktorí v prvom polroku dostali **známku neuspokojivý  z dvoch** alebo viacerých vyučovacích predmetov **alebo boli nehodnotení**, môžu absolvovať opravné (komisionálne) skúšky najneskôr do 31. augusta 2020.

PREDMETY, KTORÉ BUDÚ HODNOTENÉ NA KONCI šk. roka 2019/2020

* + 1. **Hudobný odbor:**

1. Hra na nástroji, hra z listu (klavíri, zobcová flauta, gitara, violončelo...)
2. Hudobná náuka – pre všetkých žiakov
3. Hlasová výchova
4. Spev
5. Obligátny nástroj – ak žiak pokračoval aj v tomto predmete počas domáceho vyučovania
   * 1. **Výtvarný odbor**

* súbor tých hlavných predmetov, ktorých činnosti ste počas domáceho vzdelávania realizovali, napr: kresba, maľba, grafika, dekoratívne činnosti, modelovanie a práca s materiálom,....
  + 1. **Literárno-dramatický odbor**

1. Dramatická príprava
2. Dramatika a slovesnosť
3. Prednes

**Uvedené skupiny predmetov /okrem hudobnej náuky a obligátneho nástroja) sa budú započítavať aj do aritmetického priemeru záverečnej/absolventskej skúšky.**

**Ostatné vyučovacie predmety v jednotlivých odboroch nebudú hodnotené.**